b"\n_START_ARTICLE_\nIncineraci\xc3\xb3\n_START_PARAGRAPH_\nLa incineraci\xc3\xb3 \xc3\xa9s una t\xc3\xa8cnica de transformaci\xc3\xb3 de la mat\xc3\xa8ria per l'acci\xc3\xb3 del foc: incinerar vol dir reduir a cendres.\n_START_SECTION_\nHist\xc3\xb2ria\n_START_PARAGRAPH_\nLa incineraci\xc3\xb3 de residus urbans no \xc3\xa9s un procediment nou. Durant molt de temps els residus de les ciutats van ser destinats a l'agricultura, per\xc3\xb2 el desenvolupament r\xc3\xa0pid de les aglomeracions a partir de finals del segle XIX, principis del segle XX._NEWLINE_ _NEWLINE_van incrementar els problemes d'higiene p\xc3\xbablica. Aix\xc3\xb2 va comportar que hom cerques solucions alternatives. Al principi es van triturar les deixalles per vendre-les als pagesos, per\xc3\xb2 quan hom ja no va poder eliminar tot el flux de deixalles produ\xc3\xafdes es va pensar a incinerar-les._NEWLINE_La idea d'aprofitar la calor alliberada al cremar la brossa tampoc \xc3\xa9s nova, hi ha refer\xc3\xa8ncies de d'haver-la utilitzat per accionar un bufador (per proporcionar l'aire de combusti\xc3\xb3 al forn) i fins i tot, ja el 1907..., per fer girar un grup turbina-alternador i produir electricitat._NEWLINE__NEWLINE_Amb els anys la t\xc3\xa8cnica de la incineraci\xc3\xb3 es va anar escampant a m\xc3\xa9s ciutats i es va aplicar a altres menes de residus, alhora la tecnologia tamb\xc3\xa9 va anar evolucionant. Es van crear sistemes d'alimentaci\xc3\xb3 continus de residus al form i es van crear plantes d'incineraci\xc3\xb3 completament automatitzades. Per\xc3\xb2 tots aquest canvis van afectar sobretot el m\xc3\xa8todes de producci\xc3\xb3. A partir dels anys seixanta el moviment ecologista va anar guanyant adeptes degut a una preocupaci\xc3\xb3 creixent per l'estat del medi ambient._NEWLINE_Aix\xc3\xb2 va obligar al sector i les autoritats a tenir en compte els efectes mediambientals de la incineraci\xc3\xb3. En els \xc3\xbaltims 15 a 20 anys el sector de la incineraci\xc3\xb3 ha experimentat un r\xc3\xa0pid desenvolupament tecnol\xc3\xb2gic. En gran part degut a la legislaci\xc3\xb3 espec\xc3\xadficament feta per aquesta ind\xc3\xbastria, que ha redu\xc3\xaft les emissions permesses a l'aire de les instal\xc2\xb7lacions. _NEWLINE_Com dit anteriorment, tot i que la tecnologia d'incinerar ha evolucionat molt en els \xc3\xbaltims anys i que aquest proc\xc3\xa9s continua encara, _NEWLINE__NEWLINE_hi ha oposici\xc3\xb3 per part dels moviments ecologistes i en alguns pa\xc3\xafsos per part d'alguns d'experts i de les comunitats locals que no accepten plantes incineradores en el seu municipi."